এরপর থেকেই শুরু হয়েছে সিলেটে সমাবেশের প্রস্তুতি। আমাদের সিলেট প্রতিনিধি জানান, গণতন্ত্র পুনরুদ্ধার, মানুষের ভোটাধিকার ও আইনের শাসন প্রতিষ্ঠার বৃহত্তর স্বার্থে ২৪ অক্টোবর রেজিস্টারি মাঠে ঐক্যফ্রন্টের সমাবেশ অনুষ্ঠিত হবে। ঐক্যফ্রন্টের এই সমাবেশকে জনসমুদ্রের পরিণত করার লক্ষ্যে দফা দফায় বৈঠক করছেন তারা। গতকাল রাতে সিলেটের জেলা বিএনপির সভাপতি আবুল কাহের শামীমের সোবহানীঘাটস্থ বাসভবনে ঐক্যফ্র্যন্টের প্রস্তুতি সভা হয়। সভায় নেতৃবৃন্দ বলেন, আওয়ামী দুঃশাসন থেকে জাতিকে মুক্ত করে গণতন্ত্র পুনরুদ্ধারের বৃহত্তর স্বার্থে জাতীয় ঐক্যফ্রন্ট গঠিত হয়েছে। দল-মতের উর্ধ্বে উঠে রেজিস্টারি মাঠে বুধবারের সমাবেশকে সফল করতে সিলেটবাসীর প্রতি আহবান জানান তারা।